*Online olvasás- és rajzóra interaktív feladatokkal 2. osztályosoknak*

**Isten szeret**

**1. Mi ez a csoda?**

Olvasd el a *Mi ez a csoda* című tankocka szövegeit!

A találós kérdés megfejtése mi lehet? Weöres Sándor verse hogyan folytatódhat? Válaszaidat írd be az üres helyekre! Aztán kattints a pipajelre, és megtudod, hogy jól válaszoltál-e.

***Mi ez a csoda?***

<https://learningapps.org/watch?v=pqdp5pmnj21>

Biztosan láttál már szivárványt. Az azonban nem biztos, hogy a szivárvány születésének is részese voltál. Az *Időkép* meteorológiai oldal gyorsított felvételén egy szivárvány születésének lehetsz szemtanúja.

***Szivárvány Kaposvár felett***

<https://www.youtube.com/watch?v=4bVivwwJu_o>

A szivárvány általában hirtelen jött zivatar után keletkezik, amikor az esőcseppeken átsüt a nap. A „bolygó zápor” olyan zivatar, ami valóságos táncot jár. Hallgasd meg Weöres Sándor *Bolygó zápor* című dalát a Sebő együttes zenéjével, és akár táncra is perdülhetsz. Vagy az énekessel együtt dúdolhatod, énekelheted. (A verset megtalálod a szöveggyűjteményben.)

***Bolygó zápor***

<https://learningapps.org/watch?v=p7v9h3exc21>

**2. Szivárványszínek**

Olvasd el a szöveggyűjteményből Várfalvy Emőke *Szivárványleső* című versét.

Meg tudtad jegyezni a szivárvány színeit és sorrendjüket? Ha igen, színezd ki a képeket. A felső linken egyszerűbb szivárványt találsz. Az alsónál már kicsit ügyesebbnek kell lenned a színezéssel, mert vékonyabbak a vonalak.

***Egyszerű szivárványszínező***

<https://www.thecolor.com/Coloring/Rainbows.aspx>

***Részletes szivárványszínező***

https://www.thecolor.com/Coloring/Rainbow-Coloring-3.aspx

Ellenőrizd a tudásodat *A szivárvány színei* című tankockán! Rakd megfelelő sorrendbe a szivárvány színeinek nevét! Ha készen vagy, kattints a pipajelre, és kiderül, jól dolgoztál-e?

***A szivárvány színei***

<https://learningapps.org/watch?v=pt3usefpj21>

Majd húzd össze a színeket és a hozzájuk tartozó kifejezéseket a *Szivárványleső* című tankockán!

***Szivárványleső***

<https://learningapps.org/watch?v=p22kmbpm321>

Tudod-e, pontosan milyen színárnyalat a türkiz? (halványkék, de kicsit zöldes)

**3. Noé és a szivárvány**

Tudtad, hogy a Bibliában is szerepel a szivárvány? És azt tudod-e, hogy mit jelképez? Olvasd el a szöveggyűjteményből Miklya Luzsányi Mónika és Miklya Zsolt történetét, és megtudod. (Várfalvy Emőke versében már olvashattál róla.)

Most pedig készíts egy szivárványképet (mintaként alább találsz egyet). Ha van otthon színes fonalmaradék és háztartási vatta, akkor a szivárványt és a füvet fonalból, a felhőket vattából készítheted el. Először vágd fel megfelelő hosszúságúra a fonalakat. Ragasztóval rajzold meg a szivárvány ívét és fű helyét, majd ragaszd a megfelelő helyre a fonaldarabokat. Kis vattacsomókat ragassz a szivárvány fölé, azok lesznek a felhők. Legjobb, ha kék papírra dolgozol. Ha ilyen nincs, akkor először fesd le kékkel a rajzlapot, várd meg, amíg megszárad, és utána kezdj a ragasztáshoz.

***Szivárvány-fonalkép***

<https://i.pinimg.com/564x/08/1f/90/081f900953036243345a023c833d4002.jpg>

Ha nincs ilyen sokféle színű fonál otthon, akkor egy rajzlapon rajzold körbe a tenyeredet! Ezt ismételd meg még ötször! Az elsőt fesd pirosra, a másodikat narancsszínűre, a harmadikat sárgára, a negyediket zöldre, az ötödiket kékre, a hatodikat ibolyára! Egy üres rajzlapot fess le kékre! Ha megszáradtak a rajzlapok, vágd ki a kézformákat, és a képen látható módon ragaszd a kékszínű lapra (a mintaképet megtalálod alább).

***Tenyeres szivárványkép***

<https://www.dltk-holidays.com/patrick/images/phandrainbowtasha.jpg>